Νοά Σόνκο Σούντμπεργκ

Ο **Νοά Κεμεσένγκ Σονγκό Σούντμπεργκ** (σουηδικά:**Noah Kemeseng Sonko Sundberg**), γεννημένος στις 6 Ιουνίου 1996, είναι Σουηδός επαγγελματίας ποδοσφαιριστής ο οποίος αγωνίζεται ως κεντρικός αμυντικός στον Άρη Θεσσαλονίκης, ως δανεικός από τη βουλγαρική Λουντογκόρετς καθώς και στην Εθνική Γκάμπιας. 
## Καριέρα
### AIK
Γεννημένος από μητέρα από την Γκάμπια και πατέρα από τη Σουηδία, ο Σούντμπεργκ ξεκίνησε να αγωνίζεται στην άσημη **Enskede IK**, και σε ηλικία 14 ετών εντάχθηκε στην ακαδημία της ΑΙΚ ως νεαρός φέρελπις παίκτης στις αρχές του 2010. 

Περνώντας από όλα τα ηλικία κλιμάκια, το καλοκαίρι του 2013 μετακινήθηκε στην πρώτη ομάδα, και πραγματοποίησε το ντεμπούτο του σε έναν φιλικό αγώνα εναντίον της Μάντσεστερ Γιουνάιτεντ. 

Στις 2 Ιουνίου 2014, ντεμπουτάρισε στην Άλσβενσκαν στην εντός έδρας αναμέτρηση εναντίον της Μπρομαποϊκάρνα.
 
Παραχωρήθηκε για δύο συναπτά έτη (2016 και 2017) ως δανεικός στην **GIF Sundsvall**, επίσης ομάδα της Άλσβενσκαν, αποτελώντας σημαντικό μέλος της ομάδας τους δίπλα στον επίσης κεντρικό αμυντικό Μάρκους Ντάνιελσον. 

Στις 9 Ιανουαρίου 2018, έμεινε ελεύθερος από την AIK και μεταγράφηκε στην Έστερσουντ, υπογράφοντας τετραετές συμβόλαιο με τη νέα του ομάδα. 

Μετά από τέσσερις «γεμάτες» σεζόν (107 συμμετοχές, 5 γκολ, 2 ασίστ) σε πρωτάθλημα, Κύπελλο Σουηδίας και Ευρώπη, αποφάσισε να φύγει για πρώτη φορά από τη Σουηδία.

Στις 4 Νοεμβρίου 2021, ο Σόνκο Σούντμπεργκ υπέγραψε συμβόλαιο 2+1⁄2 ετών με τη βουλγαρική ομάδα Λέβσκι Σόφιας, το οποίο τέθηκε σε ισχύ την 1η Ιανουαρίου 2022, μόλις έληξε το συμβόλαιό του με την Έστερσουντ. 

Στην πρώτη του κιόλας χρονιά στη Βουλγαρία πανηγύρισε την κατάκτηση του εγχώριου Κυπέλλου.

Στις 26 Ιουλίου 2023, μεταγράφηκε στην επίσης βουλγαρική ομάδα Λουντογκόρετς έναντι άγνωστου ποσού μεταγραφής. 

Τη σεζόν 2023/24 πανηγύρισε την κατάκτηση του **Βουλγαρικού Σούπερ Καπ** και του πρωταθλήματος Βουλγαρίας.

Στις 8 Αυγούστου 2024,  ο Σούντμπεργκ παραχωρήθηκε με τη μορφή δανεισμού για έναν χρόνο, από την Λουντογκόρετς στην τουρκική Σίβασπορ.

Στις 25 Ιουλίου 2025, ο Σούντμπεργκ παραχωρήθηκε με τη μορφή δανεισμού για έναν χρόνο και οψιόν αγοράς από την Λουντογκόρετς στον Άρη Θεσσαλονίκης.

Πραγματοποίησε το ντεμπούτο του με τους "κίτρινους" στις 23 Σεπτεμβρίου 2025, στον αγώνα Κυπέλλου, Άρης-Μαρκό 1-0. 

Σημείωσε το πρώτο του γκολ με τον Άρη, σε έναν άλλο αγώνα Κυπέλλου, αυτόν κόντρα στο Αιγάλεω, στις 29 Οκτωβρίου 2025.
## Εθνικές ομάδες
Τον Σεπτέμβριο του 2013, ο Σούντμπεργκ επιλέχθηκε στην Εθνική Σουηδίας Κ-17, η οποία θα αγωνιζόταν στο Παγκόσμιο Κύπελλο Κ17 της ΦΙΦΑ.

Στις 2 Οκτωβρίου 2020, κλήθηκε από την εθνική ομάδα της Γκάμπια. 

Έκανε το ντεμπούτο του με την Γκάμπια σε μια φιλική νίκη με 1–0 επί του Εθνικής Κονγκό στις 9 Οκτωβρίου 2020. 

Τον Ιανουάριο του 2024, ο Σούντμπεργκ συμπεριλήφθηκε στην αποστολή της χώρας για το Κύπελλο Εθνών Αφρικής του 2023. 

## Διακρίσεις
**Σουηδία Κ17**

* ΦΙΦΑ Κ-17 World Cup 2013: 3η θέση 
**Λέφσκι Σόφιας** 
* Κύπελλο Βουλγαρίας: 2021–22
**Ludogorets Razgrad**
*Πρωτάθλημα ποδοσφαίρου Βουλγαρίας: 2023–24 
*Σούπερ Καπ Βουλγαρίας: 2023

## Παραπομπές

## Εξωτερικές Πηγές
*Προφίλ  Ν. Σούντμπεργκ στο transfermarkt.com

 

Κατηγορία:Σουηδοί ποδοσφαιριστές
Κατηγορία:Ποδοσφαιριστές από τη Γκάμπια
Κατηγορία:Ποδοσφαιριστές Εθνικής Γκάμπιας
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Σουηδίας Κ19
Κατηγορία:Ποδοσφαιριστές Εθνικής Σουηδίας Κ21
Κατηγορία:Ποδοσφαιριστές Άλσβενσκαν
Κατηγορία:Ποδοσφαιριστές ΑΙΚ Στοκχόλμης
Κατηγορία:Ποδοσφαιριστές ΓΙΦ Σούντσβαλ
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Άρη Θεσσαλονίκης
Κατηγορία:Σουηδοί ποδοσφαιριστές στο εξωτερικό
Κατηγορία:Ποδοσφαιριστές Λέφσκι Σόφιας
Κατηγορία:Ποδοσφαιριστές Λουντογκόρετς Ραζγκράντ]
Κατηγορία:Ποδοσφαιριστές Σίβασπορ
Κατηγορία:Ποδοσφαιριστές στους Θερινούς Ολυμπιακούς Αγώνες 2016
Κατηγορία:Ποδοσφαιριστές Πάρβα Λίγκα (Βουλγαρία)
Κατηγορία:Ποδοσφαιριστές Κυπέλλου Εθνών Αφρικής 2021
Κατηγορία:Ποδοσφαιριστές Κυπέλλου Εθνών Αφρικής 2023
Κατηγορία:Ξένοι ποδοσφαιριστές στην Ελλάδα
Κατηγορία:Ξένοι ποδοσφαιριστές στη Βουλγαρία
Κατηγορία:Ξένοι ποδοσφαιριστές στην Τουρκία